ΓΡΑΠΤΗ ΕΡΩΤΗΣΗ E-1740/01

υποβολή: Bart Staes (Verts/ALE) προς την Επιτροπή

(15 Ιουνίου 2001)

Θέμα: Παράνομες βελγικές θεωρήσεις και διαβατήρια

Σε συνδυασμένη απάντηση στις ερωτήσεις Ε-0234/01 και Ε-0235/01(1) σχετικά με παράνομες βελγικές θεωρήσεις και διαβατήρια, το Συμβούλιο ανακοίνωσε ότι το ζήτημα που τίθεται αφοράπόθεση που πρέπει να ρυθμισθεί από τις αρμόδιες βελγικές κρατικέςπηρεσίες. Το Συμβούλιο δεν συνηθίζει να συζητά ζητήματα που άπτονται της αρμοδιότητας κράτους μέλους της ΕΕ και επί του προκειμένου της Βελγικής Ομοσπονδίας.

Η άποψη του Συμβουλίου προκαλεί έκπληξη. Η χορήγηση θεωρήσεως και διαβατηρίου από τα 15 κράτη μέλη της ΕΕ χρήζει ιδιαίτερης προσοχής στο πλαίσιο του 3ου Πυλώνα της Ευρωπαϊκής Ένωσης (δικαιοσύνη και εσωτερικέςποθέσεις). Προσωρινός ή μόνιμος τίτλος παραμονής χορηγούμενος από την Βελγική Ομοσπονδία επιτρέπει την πρόσβαση σε όλες τις χώρες της Συνθήκης του Σένγκεν. Τέτοιος τίτλος παραμονής είναι πολύτιμος στα παράνομα κυκλώματα και καθιστά τον τομέα της μετανάστευσης ιδιαίτερα ευαίσθητο στις απάτες.

Το Συμβούλιο στην απάντησή του παραπέμπει στην αρμοδιότητα της Επιτροπής να ασκεί έλεγχο για την ορθή λειτουργία των κοινοτικών κανόνων σχετικά με τις θεωρήσεις. Εάν αποδειχθεί ότι οι ενέργειες ή παραλείψεις ενός κράτους μέλους παρακωλύουν την ορθή λειτουργία των κοινοτικών κανόνων όσον αφορά τις θεωρήσεις, τότε η Επιτροπή οφείλει να δώσει σ' αυτό το κράτος μέλος την ευκαιρία να προβεί σε παρατηρήσεις σύμφωνα με το Συμβούλιο.

Μπορεί η Επιτροπή, σύμφωνα με την απάντηση του Συμβουλίου να δώσει την ευκαιρία στις Βελγικές αρχές να προβούν σε παρατηρήσεις σχετικά με τις ενέργειες ή παραλείψεις οι οποίες επιβαρύνουν την ορθή λειτουργία των κοινοτικών κανόνων σχετικά με τις θεωρήσεις και επί του προκειμένου σχετικά α) με εμπόριο διπλωματικών εγγράφων στο Βελγικό Υπουργείο Εξωτερικών και β) με παράνομο εμπόριο θεωρήσεων στη Βελγική Πρεσβεία της Σόφιας· Εάν όχι για ποιό λόγο αρνείται η Επιτροπή να δώσει την ευκαιρία στις Βελγικές αρχές να προβούν σε παρατηρήσεις σχετικά με ενέργειες ή παραλείψεις οι οποίες παρακωλύουν την καλή λειτουργία των κοινοτικών κανόνων σχετικά με τις θεωρήσεις·

(1) ΕΕ C 235 E της 21.8.2001, σελ. 159.

Απάντηση του κ. Vitorino εξ ονόματος της Επιτροπής

(3 Σεπτεμβρίου 2001)

Η Επιτροπή συμμερίζεται τις ανησυχίες του Αξιότιμου Μέλους του Ευρωπαϊκού Κοινοβουλίου. Η παράνομη χορήγηση διαβατηρίων, θεωρήσεων εισόδου και αδειών παραμονής αποτελεί ένα από τα μέσα καταστρατήγησης των διαφόρων κανόνων, του κοινοτικού ή του εθνικού δικαίου, που σκοπεύουν στον έλεγχο της εισόδουπηκόων τρίτων χωρών στο έδαφος των κρατών μελών, καθώς και της παραμονής τους.

Σε εθνικό και κοινοτικό επίπεδο,πάρχει μια πληθώρα διατάξεων και μέτρων που, σε ό,τι αφορά την πρόληψη και τις κυρώσεις, έχουν ως στόχο να παρεμποδίσουν τις προαναφερθείσες ενέργειες.

Κανόνες φύλαξης των εγγράφων και μέτρα σχετικά με το προσωπικό:

- προβλέπονται σε εθνικό επίπεδο μέτρα ασφάλειας και προφύλαξης για την πρόληψη της παράνομης χορήγησης διαβατηρίων, θεωρήσεων εισόδου και αδειών παραμονής.

- Σε ό,τι αφορά το κοινοτικό δίκαιο, προβλέπονται διατάξεις στον τομέα των θεωρήσεων εισόδου. Κοινοί κανόνες σχετικά με τις προξενικέςπηρεσίες (ICC) επιβάλουν στον επικεφαλής του προξενικού γραφείου να φροντίζει ώστε ηπηρεσία να είναι οργανωμένη κατά τρόπο που να προλαμβάνει κάθε τύπο αμέλειας η οποία να συνεπάγεται διευκόλυνση των κλοπών και των παραχαράξεων. Το προσωπικό δεν πρέπει ναπόκειται σε τοπικές πιέσεις και τακτικές αλλαγές τωνπαλλήλων πρέπει να πραγματοποιούνται για την αποφυγή δημιουργίας συνηθειών. Οι ICC προβλέπουν επίσης ότι πρέπει να λαμβάνονται μέτρα ασφαλείας για την διατήρηση των σημάτων-θεωρήσεων εισόδου και τη χρήση τους.

- Ποινικές κυρώσεις για τα άτομα που διευκολύνουν την είσοδο ή την παράνομη παραμονήπηκόων τρίτων χωρών.

- Ποινικές κυρώσεις για τα άτομα που κατέχουν παράνομα διοικητικά έγγραφα, ιδίως μέσω δωροδοκίας δημοσίωνπαλλήλων.

- Ποινικές και πειθαρχικές κυρώσεις για τους δημοσίουςπαλλήλους που χορήγησαν παράνομα διοικητικά έγγραφα, ιδίως όταν τούτο κατέστη δυνατόν μέσω δωροληψίας.

Η Επιτροπή δεν είναι σε θέση να τοποθετηθεί για την πραγματικότητα των γεγονότων που επικαλείται το Αξιότιμο Μέλος του Ευρωπαϊκού Κοινοβουλίου. Η ίδια σημειώνει ότι όταν παρουσιάζονται περιπτώσεις παράνομης χορήγησης διοικητικών εγγράφων, εμπίπτει στην αρμοδιότητα των αρχών του ενεχομένου κράτους μέλους να προσφύγει, μέσω των προαναφερθέντων μέτρων, στα πιο κατάλληλα μέσα. Σε περίπτωση που τα γεγονότα που επικαλείται το Αξιότιμο Μέλος του Ευρωπαϊκού Κοινοβουλίου, φαινομενικά ακριβή και οριοθετημένα, επαναληφθούν, η Επιτροπή δεν θα παραλείψει να δράσει κατά τρόπον ώστε να εξασφαλίσει ότι δενπάρχει εκ μέρους του ενεχομένου κράτους μέλους μια συνεχιζόμενη διοικητική πρακτική η οποία είναι ενάντια στο κοινοτικό δίκαιο.